ଅମରେନ୍ଦ୍ର ମାଧବ ଦାଶ  (ଜନ୍ମ: ୧୯୭୮) ଜଣେ କବି  । ସେ ନିଜ କାବ୍ୟଗ୍ରନ୍ଥ  "କାନ୍ଦ କାନ୍ଦ ମଣିଷ"  ପାଇଁ ଓଡ଼ିଶା ସାହିତ୍ୟ ଏକାଡେମୀ  "ଯୁବ ପୁରସ୍କାର"  ଲାଭ କରିଛନ୍ତି । ଅମରେନ୍ଦ୍ର, ୧୯୭୮ମସିହାରେ ଅନୁଗୋଳ ଜିଲ୍ଲାର ତାଳଚେରରେ ଜନ୍ମଗ୍ରହଣ କରିଥିଲେ । ଚତୁର୍ଥ/ପଞ୍ଚମ ଶ୍ରେଣୀରେ ପଢ଼ିବା ବେଳରୁ ସେ କବିତା ଲେଖିବା ଆରମ୍ଭ କରିଥିଲେ । ଅଷ୍ଟମ ଶ୍ରେଣୀରେ ପଢ଼ିବା ବେଳକୁ ସ୍କୁଲ ପତ୍ରିକା  "ବ୍ରାହ୍ମୀ" ରେ ତାଙ୍କର କବିତା ପ୍ରକାଶ ପାଇଥିଲା । ଯୁକ୍ତ ଦୁଇ ପଢିଲାବେଳକୁ କଲେଜ ପତ୍ରିକାରେ ପ୍ରକାଶ ପାଇଥିଲା କବିତା  "ଫେରିଆସ ବାପୁ"  । ଏହି କବିତା ତାଙ୍କୁ କଲେଜ ତଥା ତାଳଚେର ସହରରେ  "କବି" ର ପରିଚିତି ଆଣିଦେଇଥିଲା ।